钦定古今图书集成/明伦汇编/氏族典/第080卷 > 吴中
## 钦定古今图书集成/明伦汇编/氏族典/第080卷 > 吴中

按《明外史吴中传》：“中字思正，武城人。洪武末，由监生
为大宁都司经历。燕王至大宁迎降，迁北平布政司
经历，转饷捍御有劳，累迁大理寺丞，历少卿，进右都
御史。建北京，改工部尚书。取材川蜀，还董馈运。从北
征，艰归，起复，改刑部尚书。永乐十九年，谏北征，忤旨
系狱。仁宗即位，复其官，加太子少保，仍还工部。宣德”
元年坐事夺少保，寻复之。董营缮。私以官木瓦石遗
中官杨庆作宅落少保，夺禄一年。正统六年，殿工成，
进少师。明年卒。追封茌平伯，谥荣。襄中美容仪，性勤
敏，多计算。先后在工部二十馀年，营造职务，规画井
然。